Ako'y nakiusap na ipasa na ang panukalang Budget ng buo. Nakiusap ako sa inyo dati kung ano yong isinimiteng Budget ng Gobernador, ipasa n'yo ng buo. Bakit? Tutal tapos na ang eleksyon. Nagsalita na ang mamamayan. Bonz Dolor ang nananatiling Gobernador kaakibat no'n ay ang kaniyang mga panukala. May ilang mga Bokal na nagsabing, oo. Akala ko po noon ay dadating sa akin ang Budget tulad ng aking hinihiling. Ngunit ako'y nalungkot. Nauunawaan ko po na kinakilangan n'yong magbawas. Batid ko po yon. Dati rin po akong Miyembro ng Sangguniang Panlalawigan. Ngunit sa pagkakataong ito'y ako'y nakiusap ng personal. Sapagkat ang lahat ng nais ng Sangguniang Panlalawigan na ibawas, na kung saan gagamitin nila sa pagdadagdag ng ilang items, nauunawaan ko po yon. Pero ang lahat ng items na inyong isiningit ay bahagi na po ng proposed Supplemental Budget No. 1.

Tulad ng ano? Ng dagdag na suweldo ng casual, kaya nga kanina narinig n'yo ini - announce ko na ang suweldo ng casual ngayong July ay hanggang December na. Walang putol ng contract. Inannounce (announced) ko rin po kanina, ang dagdag na across the board salary increase ng lahat ng casual at contractual employees ng Kapitolyo. Sinabi ko rin po kanina na mayroon tayong mga pagbabago o pagdadagdag na gagawin pagdating sa mga empleyado ng ating pamahalaan. Dagdag pa sa inyong susog ay ang mga equipment na gusto n'yo sanang bilhin ng Ehekutibo; na gusto ring sabihin sa Sangguniang Panlalawigan, kalahati ng inyong ipinapanukalang equipment ay laman na po ng proposed Supplemental Budget No. 1 na kung sakaling naipasa ang Budget nang mas maaga, mas maaga ko sanang naisumite sa Sangguniang Panlalawigan. Kalahati po doon sa mga equipment, gusto kong alam ninyo, sino-source out po natin mula sa private sector. Bakit? Sapagkat sa pakiramdam ko, mas mabuting kung hindi man lahat ay hindi na gastusan ng Pamahalaang Panlalawigan para yong ibibili natin ng equipment ay gamitin na natin sa iba pang bagay. Lalo na po ngayon, under Supplemental Budget No. 1, we are proposing opening a brand-new operating room for the Provincial Hospital. Para ang backlog ng ating for operation, maubos na. Pero gagamit tayo ng Public-Private Partnership for the people para hindi na gamitin ang pondo ng Pamahalaang Panlalawigan. Ina-assure ko po kayo na ang lahat ng concerns ng Sangguniang Panlalawigan noong nagdaang termino na inilagay ninyo sa Taunang Budget na inapprove ninyo sa pamamagitan ng Appropriation Ordinance No. 768-2022 ay inaksyunan at inaaksyunan ng Ehekutibo.

Ngayon, ano po ba ang tinanggal ninyong Budget? Una, Operationalization Budget ng Capitol in the South, na sana'y ang Kapitolyo ng Segunda Distrito ngayon ay may gamit na para mapakinabangan na ng mamamayan. Ang ikalawa pong tinanggal na Budget ay ang operationalization ng Sentrong Pangkabataan. Ito po yong pambili ng gamit ng Sentrong Pangkabataan para magamit ng ating mga kabataan ang napakagandang Sentrong pangarap ni Governor Bonz, nating lahat para sa kanila. Ngunit ang bulk ng Budget na tinanggal ninyo sa proposal ng Ehekutibo ay ang Isang Daan at Apatnapu't Pitong Barangay na inalisan n'yo ng pondo para ibili ng Barangay Emergency Health Response Team Vehicles.

Alam ko po na sasabihin ng iba ito'y hindi mahalaga pero bibigyan ko kayo ng example. Ang Barangay po ng Malaya sa Bayan ng Naujan. Isa po siya sa mga unang nabigyan ng BHERT Patrol. Ang Kapitan po nito ay hindi ko kakampi sa politika. Lider po siya ng katunggali ko sa politika pero kahit siya ay lider ng katunggali ko, binigyan ko siya sapagkat kailangan ng Barangay nila. Siya mismo ang pumunta sa akin makalipas ang isang buwan at kalahati at sinabi niya, 'Gov, sa loob ng isang buwan na ipinagkaloob ninyo ang sasakyan sa aming barangay, labing-isang buntis na ang nadala namin sa ospital ng dis oras ng gabi o umaga para manganak ng maayos at isa doon sa loob mismo ng sasakyan inabot.' Isang barangay lang po yon. Labing -isa na nanay, tatay at anak ang nakinabang sa dami ng iba pang pasyenteng nadala sa ospital.

Ang mga makikinabang nito ay tulad ng Barangay Bugtong na Tuog, Concepcion na alam ninyo kung ano ang hitsura ng kalsada; Barangay ng San Vicente ng Bayan ng Roxas,